***Cantigas de amigo e outros poemas (1980-1985)*** é un libro de poemas de Ricardo Carvalho Calero publicado en 1986.

Características
---------------

Son textos inéditos non recollidos en libro antes.

Para Laura Tato *o propio título do volume é xa unha declaración de principios: a insensible muller da posguerra —que non era quen de estar á altura dos sentimentos do home— deixou paso á nova muller dos 80, á amiga actual que "sen necesidade de refram nen paralelismo" é capaz de amar coa mesma intensidade que o poeta*.

Exemplar numerado e rubricado.
Segundo Francisco Salinas Portugal *é un libro singular cuxa importancia foi silenciada pola crítica a pesar de ser un libro extraordinario. .. que nel se dá un «equilibrio, entre a paixón e a serenidade, entre a seriedade e a ironia, entre a ternura e o cepticismo e ainda unha tensión vibrante entre a riqueza lingüística»*.

Segundo Sindo Villamayor *... 62 poemas dos que os máis característicos son cantigas postas en boca de mulleres, se ben nada teñan que ver coa escola poética do neotrobadorismo, nin estética nin formalmente. É a muller que busca unha forma de expresarse de seu: a muller no sentido antropolóxico, de ser persoa humana característica*.

Segundo Henrique Rabuñal: *nos dous primeiros apartados falan esas mulleres de hoxe das súas complexas relacións amorosas entre un el fragmentario e efémero e unha muller eterna e múltipla... Outros apartados evocan figuras míticas e históricas... O poeta defende o edén eterno previo ao pecado, reflexiona sobre o sentido igualador da morte, mergúllase no universo artúrico...*

Contido
-------

1ª parte
* *1. Amigo, sem necessidade*
* *2. Diremo-nos adeus filosoficamente*
* *3. Mentres eu conduzia o meu carro pola cidade em sombras*
* *4. Comprende-me. Nom podo. Impossível com estas*
* *5. Bem pode ser que tenha que renunciar a ti*

> 
> 
> Bem pode ser que tenha que renunciar a ti,   
> oh, meu secreto amor.   
> Cada vez é mais árduo, mais esgrévio o caminho  
> que hei de subir para seguir-te,   
> para teres-me, para sermos  
> o convexo e o côncavo da mesma esfera, sem  
> achamos sítio num padrom, num censo,  
> num código, num protocolo, num  
> elenco, numha nómina.   
> ... 
> 
> 

* *6. Eu com el e com eles*
* *7. Adeus, estou triste, mas certamente resignada*
* *8. Esquecida vivia*
* *9. Ajustarei-me os óculos*

2ª parte
* *1. Sempre me olha ao passar*
* *2. Empurrou-me contra a parede*
* *3. Som Agregada de instituto*
* *4. Jazo com António. Ouço o seu bronco respirar*
* *5. Como está longe da sua terra e da sua amiga*
* *6. Senhorita de vila, ignorante e fidalga*

> 
> 
> Senhorita de vila, ignorante e fidalga,   
> desde nena tivem um pretendente,   
> fidalgo e ignorante coma mim.  
> Da cidade vinheram estudantes   
> com motivo das festas,  
> E demos-lhes um baile no casino.  
> Assi eu o conhecim.  
> ... 
> 
> 

* *7. Fugiamos da nossa vila*
* *8. Mamá e papá, por favor, nom choredes muito*
* *9. Se me coseu o corpo com treze punhaladas*

3ª parte
* *1. Desque vim Tristám fum a sua namorada*
* *2. Som Isolda a das brancas mans*
* *3. Senhor, vós sodes rei, vós chorades e eu parto*
* *4. Johann Chrysostomus Wolfgang Theopilus Amadeus Mozart*
* *5. Som Mistress Strauss. Viajava no Titanic*

> 
> 
> ...  
>  Entre a passagem, os dez homes mais ricos   
> de Norteamérica. O mundo das finanças,  
> dos caminhos de ferro, a minaria,  
> a política, os grandes armazéns.   
> O meu marido, Isidor, entre eles.  
> A meia-noite do catorze de Abril.  
> de min novecentos e doze, a crise. 
> 
> 

4ª parte
* *1. Eu conduzim até o rei Marco*
* *2. Vem-te comigo ao bosque de Morois*

> 
> 
> ...  
>  Vem-te comigo, amiga, irmá. Assi somos ,  
> nem eu sen ti nem ti sem min. Fujamos.   
>  Vem-te comigo ao bosque de Morois,  
> Isolda, amor, verdade, arela, vida. 
> 
> 

* *3. Se Avalon é a Ilha das Maçás*
* *4. Calquer lugar é bom para morrer*

5ª parte
* *1. Ceptro e látigo cruzados*
* *2. Como um leve frisar de arage sobre a reiva*
* *3. Em Wulpensand ou em Iliom*
* *4. O meu cavalo piafa no curro do castelo*

> 
> 
> ...  
>  O meu cavalo piafa no curro do castelo.  
> O seu casco escreve sobre o pó,   
>  sobre a areia, sobre a água, sobre a neve,  
> sobre o vento, poemas que eu transcrevo  
>  em clave de lua, em língua de nom.   
>  Circulaçom da cadro do seu caracoleio.   
>  Cadratura do círculo. O centauro arquitecto.   
>  Do cadrado do pátio à cúpula do céu  
>  ... 
> 
> 

* *5. De Rosalinda a Julieta*
* *6. Pouco sabemos dela, fora do que nos dim*
* *7. Pois Galaad redime a Lançarote*

6ª parte
* *1. Ali, onde as rainhas orgulhosas*

> 
> 
> Ali, onde as rainhas orgulhosas  
> entornam os seus olhos abissais  
> como portas da alcova do mistério,  
> viveu o seu escuro coraçom  
> umha idade de luz, assulagado  
> nas mirages do ensonho.  
>  ... 
> 
> 

* *2. Umha mensagem da Dogaresa*
* *3. Ao sudeste do teu coraçom*
* *4. Onde eu escrevo Lésbia lê ti Clódia*
* *5. Água e carbono é o teu corpo, sal*
* *6. O sol, como um cam carinhoso*
* *7. Dezoito anos tinha Helena*
* *8. Por que serám tan formosas as coxas*
* *9. As horas, com seus pés ligeiros, tecem*
* *10. Nom o primeiro amor, o derradeiro*

7ª parte
* *1. Pintura abstracta, música concreta*
* *2. Ti, Miguel Anjo Fernám Velho*

> 
> 
> ...  
> Em todo caso, porque te vejo mais a ti,   
> envio-che esta carta de graças, telegráfica  
> mostra de obriga e leda expressom de amizade  
> para os dez, como estades  
> en ringleira de frente despregados,   
> dispostos à batalha: Palharês, Fermám Velho,   
> Mato Fondo, Valcárcel,   
> Ribas, Salinas Portugal, Pereiro,   
> Lino Braxe, Xavier Seoane,   
> José Devesa, os dez da fama,   
> os dez, dedos do Deus da Nossa Terra,   
> o Anjo da Nossa Guarda, o Velho  
> Anjo da Guarda dos Galegos,   
> que fala em verso, e co seu verso escreve  
> as ringlueiras da historia  
>  ... 
> 
> 

* *3. Mas este coraçom aprende pouco*
* *4. Criamo-nos juntos e parecia que éramos*
* *5. E agora tenho a mesma idade*
* *6. As cousas nom som singelas*
* *7. Irei-me sem sabê-lo*
* *8. Da montanha em que fago o meu jejum*
* *9. Quem me quijo? Alguém me quijo?*

8ª parte
* *1. Já que viver feliz foi impossível*
* *2. É tarde para todo*

> 
> 
> É tarde para todo.   
> Para possuir, para amar.   
> Para vencer, para luitar.   
> Mesmo para perder, mesmo para ciar.   
> É tarde para ser.   
> ...
> 
> 

* *3. Isto é o que nos foi dado. Mais nada*
* *4. Administrar o capital do nosso destino*
* *5. Cando o comprendas, és maior de idade*
* *6. Somos velhos*
* *7. Na autoestrada de Barajas*
* *8. Avançamos batendo metalicamente no solo*
* *9. Ainda eu poderia ser feliz*

Notas
-----

1. ↑  Carvalho Calero, Ricardo (1986). *Cantigas de amigo e outros poemas (1980-1985)*. AGAL. ISBN 84-398-5490-0.
2. ↑  Tato Fontaíña, Laura (2000). "Carvalho Calero poeta, narrador, dramaturgo". *Grial* (147): 441–460. ISSN 0017-4181. Arquivado dende o orixinal o 27 de agosto de 2019. Consultado o 27 de agosto de 2019.
3. ↑  Salinas Portugal, Francisco. "Carvalho Calero poeta: a palabra no exilio" (PDF). *ruc.udc.es*. p. 181. Arquivado dende o orixinal (PDF) o 18/10/2019. Consultado o 11/11/2018.
4. ↑  Villamayor, Sindo (?). *"O silencio interior (1940-1950)" Historia da literatura galega, 33*. A Nosa Terra. p. 1047.
5. ↑  Rabuñal, Henrique (2020). *Ricardo Carvalho Calero. O anxo da terra*. Galaxia. p. 135. ISBN 978-84-9151-436-7.
6. ↑  Carvalho Calero 1986, p. 27.
7. ↑  Carvalho Calero 1986, p. 57.
8. ↑  Carvalho Calero 1986, p. 85.
9. ↑  Carvalho Calero 1986, p. 92.
10. ↑  Carvalho Calero 1986, p. 108.
11. ↑  Carvalho Calero 1986, p. 121.
12. ↑  Carvalho Calero 1986, p. 150-1.
13. ↑  Carvalho Calero 1986, p. 175.